KOMISIJOS REGLAMENTAS (EB) Nr. 421/2007
2007 m. balandžio 18 d.
nustatantis paskirstymo koeficientą, taikytiną nuo 2007 m. balandžio 9 d. iki 2007 m. balandžio 16 d. pateiktoms paraiškoms pagal Reglamentą (EB) Nr. 237/2002 leistos pradėti naudoti paprastųjų kviečių, išskyrus aukštos kokybės, tarifinės importo kvotos II dalies importo licencijai gauti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 2375/2002 (3) leidžiama pradėti naudoti metinę tarifinę 2 988 387 tonų paprastųjų kviečių, išskyrus aukštos kokybės paprastuosius kviečius, importo kvotą. Ši kvota yra suskirstyta į tris dalis.
(2)
Pagal Reglamento (EB) Nr. 2375/2002 3 straipsnio 1 dalį II kvotai nustatytas 38 000 tonų kiekis (eilės numeris 09.4124) 2007 m. sausio 1 d. - gruodžio 31 d. laikotarpiu.
(3)
Iš pranešimo, pateikto remiantis Reglamento (EB) Nr. 2375/2002 5 straipsnio 3 dalimi, paaiškėjo, kad kiekiai, nurodyti pagal to paties reglamento 5 straipsnio 1 dalį nuo 2007 m. balandžio 9 d. 13 val. iki 2007 m. balandžio 16 d. 13 val. Briuselio laiku pateiktose paraiškose importo licencijai gauti, viršija turimus kiekius. Todėl reikia nustatyti, kokia apimtimi galima išduoti importo licencijas, prašomiems kiekiams taikant paskirstymo koeficientą.
(4)
Taip pat reikia nutraukti tarifinės kvotos II dalies importo licencijų pagal Reglamentą (EB) Nr. 2375/2002 išdavimą esamai kvotos daliai,
PRIĖMĖ ŠĮ REGLAMENTĄ:
1 straipsnis
1. Pagal kiekvieną nuo 2007 m. balandžio 9 d. 13 val. iki 2007 m. balandžio 16 d. 13 val. Briuselio laiku pateiktą paraišką, Reglamente (EB) Nr. 2375/2002 nustatytos kvotos II dalies importo licencijai gauti, išduodama licencija prašomam kiekiui pritaikius 33,119287 % paskirstymo koeficientą.
2. Reglamente (EB) Nr. 2375/2002 nustatytos kvotos II dalies importo licencijų išdavimas nuo 2007 m. balandžio 16 d. 13 val. Briuselio laiku pateiktose paraiškose nurodytiems kiekiams yra sustabdomas esamai kvotos daliai.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. balandžio 18 d.